32005D0102
L 033/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 януари 2005 година
за изменение на Решения 2001/881/EО и 2002/459/EО по отношение на списъка на граничните инспекционни пунктове
(нотифицирано под номер C(2005) 126)
(текст от значение за ЕИП)
(2005/102/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), и по-специално член 20, параграф 3 от нея,
като взе предвид Директива 91/496/ЕИО на Съвета от 15 юли 1991 г. за установяване на принципите относно организацията на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (2), и по-специално член 6, параграф 4 от нея,
като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (3) и по-специално член 6, параграф 2 от нея,
като има предвид, че:
(1)
Решение 2001/881/ЕО на Комисията от 7 декември 2001 г. относно определяне на списък на граничните инспекционни пунктове, одобрени да извършват ветеринарни проверки на животни и животински продукти от трети страни и относно актуализиране на подробните правила за проверките, които трябва да бъдат извършвани от експертите на Комисията (4) следва да бъде актуализирано, за да се отчете развитието в някои държави-членки, свързано с тези пунктове и извършваните инспекции в съответствие с това решение. Списъкът с граничните инспекционни пунктове, определен в Решение 2001/881/ЕО (по-нататък наричан „списъкът“), посочва номерата на пунктовете на мрежата TRACES за всеки граничен инспекционен пункт. TRACES е компютризирана система, въведена с Решение 2004/292/ЕО на Комисията (5) и заменяща предишната система „Aнимо“, която се основава на системата, въведена с Решение 91/398/ЕИО на Комисията (6), предназначена да проследява на движенията на животните и на някои продукти при търговията в рамките на Общността и вноса.
(2)
След задоволителната проверка в съответствие с Решение 2001/881/ЕО в списъка следва да се добавят допълнителни гранични инспекционни пунктове в Daugavpils, Riga, Rezekne и Ventspils в Латвия, в Castellón в Испания и в Gyékényes, Kelebia и Eperjeske в Унгария.
(3)
По искане на Обединеното кралство и по искане на Франция пристанището Northshields, както и Divonne и пристанището La Rochelle-Rochefort следва да бъдат заличени от списъка.
(4)
Освен това списъкът следва да бъде актуализиран с оглед отчитането на последните промени при категориите животни и продукти, които подлежат на проверка в пунктовете, и организирането на центрове за инспекция в рамките на пунктовете за определен брой гранични инспекционни пунктове, одобрени съгласно Решение 2001/881/EО.
(5)
Списъкът беше изменян многократно. Следователно, с цел постигане на яснота в законодателството на Общността, е подходящо той да бъде заменен със списъка, посочен в настоящото решение. Следователно Решение 2001/881/EО следва да бъде изменено по съответния начин.
(6)
Списъкът с пунктовете в Решение 2002/459/EО на Комисията от 4 юни 2002 г. относно определяне на списъка със звената от компютризираната система „Aнимо“ и за отмяна на Решение 2000/287/EО (7) посочва номера на пунктовете съгласно мрежата TRACES за всеки граничен инспекционен пункт в Общността. С оглед осигуряването на хомогенност на законодателството на Общността този списък следва да бъде актуализиран, за да отрази настъпилите промени и да бъде идентичен с този в Решение 2001/881/EО. Следователно Решение 2002/459/ЕО следва да бъде изменено по съответния начин.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2001/881/EО се заменя с текста на приложение I към настоящото решение.
Член 2
Приложението към Решение 2002/459/ЕО се изменя в съответствие с приложение II към настоящото решение.
Член 3
Адресати на настоящото решение са държавите-членки.
Съставено в Брюксел на 26 януари 2005 година.